
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του Κοινωφελούς Ιδρύματος με την επω¬ 
νυμία «ΙΔΡΥΜΑ ΑΓΛΑΪΑΣ I. ΜΑΥΡΟΥ» και κύρωση του 

οργανισμού αυτού. 1 

Υπαγωγή στην άμεση διαχείριση του Υπουργείου Οικονομι¬ 
κών της υπέρ του Ελληνικού Δημοσίου και για την εκτέ¬ 
λεση ειδικού κοινωφελούς σκοπού, κληρονομιάς ΑΚΕΤΥ 
ΚΑΟΑϋΙΙ. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Ειδικού Κανονισμού Λιμένα Πειραιά αριθ. 174 
περί εκτελέσεως Ρυμουλκικών εργασιών . 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

~’ " (ΐ) 

Έγκριση σύστασης του Κοινωφελούς Ιδρύματος με την επωνυμία 

«ΙΔΡΥΜΑ ΑΓΛΑΪΑΣ I. ΜΑΥΡΟΥ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 16.6.1966 ιδιόγραφη διαθήκη της Αγλαΐας I. 
Μαύρου, όπως αυτή ερμηνεύθηκε με την αριθ. 8846/1988 από¬ 
φαση του Εφετείου Αθηνών, με την οποία συστήθηκε κοινωφελές 
ίδρυμα με την επωνυμία «ΙΔΡΥΜΑ ΑΓΛΑΪΑΣ I. ΜΑΥΡΟΥ» και 
με έδρα το Νεοχώριο Ναυπακτίας του Ν. Αιτωλοακαρνανίας. 

2. Τις διατάξεις των άρθρων: α) 95 και 98 του Α.Ν. 2039/ 
39, β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 16.7.1991 γνωμοδότηση του Συμβουλίου Εθνι¬ 
κών Κληροδοτημάτων, με πρόταση των Υπουργών Οικονομι¬ 
κών, Υγείας, Πρόνοιας και Κοινωνικών Ασφαλίσεων και Εθνικής 
Παιδείας και Θρησκευμάτων, αποφασίζουμε: 

Άρθρο μόνο 

. 1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΑΓΛΑΪΑΣ I. ΜΑΥΡΟΥ», η οποία έγινε από 
την Αγλαΐα I. Μαύρου, με την από 16.6.1966 ιδιόγραφη δια¬ 
θήκη της, όπως αυτή ερμηνεύτηκε με την αριθ. 8846/1988 
απόφαση του Εφετείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομι¬ 
κών, Υγείας, Πρόνοιας και Κοινωνικών Ασφαλίσεων και Εθνικής 


Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω Οργανισμού, 
του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. Κυρώνουμε τον Οργανισμό διοίκησης και διαχείρισης του 
ιδρύματος τούτου, που αποτελείται από δέκα τρία (13) άρθρα και 
καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 

επωνυμία «ΑΓΛΑΪΑΣ I. ΜΑΥΡΟΥ». 

Άρθρο Γ. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΑΓΛΑΪΑΣ I. 
ΜΑΥΡΟΥ», που συστήθηκε από την Αγλαΐα I. Μαύρου με την 
από 16.6.1966 ιδιόγραφη διαθήκη της, όπως αυτή ερμηνεύτηκε 

με την αριθ. 8846/ΐ9δ8 απόφαση του Εφετείου Αθηνών, αποτε-- 

λεί νομικό πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

* 2. Έδρα του ιδρύματος είναι το Νεοχώριο Ναυπακτίας του Ν. 
Αιτωλοακαρνανίας. 

3. Η σφραγίδα του ιδρύματος είναι στρογγυλή και αναγράφει 
περιμετρικά μέσα σε πλαίσιο, την επωνυμία του ιδρύματος και 
στο μέσον αυτής την έδρα και το έτος έγκρισης της σύστασής του. 

Άρθρο 2. 

Σκοποί. 

Σκοποί του ιδρύματος είναι: 

α) Η οικονομική ενίσχυση για τη συντήρηση και επισκευή του 
I. Ενοριακού Ναού της Κοινότητας Νεοχωρίου της επαρχίας 
Ναυπακτίας του Νομού Αιτωλοακαρνανίας και των Παρεκκλη- 
σίων της ίδιας Κοινότητας: Αγ. Νικολάου, Αγ. Παύλου, Αγ. Ιω¬ 
άννη και Αγ. Παρασκευής. 

β) Η χρηματική ενίσχυση οικονομικά αδύνατων (πτωχών) κα¬ 
τοίκων της αυτής ως άνω Κοινότητας και των πέριξ χωρίων, 
κατά τη διακριτική εξουσία του εκάστοτε Διοικητικού Συμβου¬ 
λίου. 

γ) Η καταβολή χρηματικών ποσών σε άγαμα κορίτσια της ως 
άνω Κοινότητας και των γύρων χωρίων για την αποκατάστασή 
τους σε γάμο. 

Άρθρο 3. 

Περιουσία - Πόροι.' 

1. Περιουσία του ιδρύματος αποτελεί: 

Ποσό τριάντα τεσσάρων χιλιάδων τριακοσίων δώδεκα 
(34,312) δολλαρίων Η.Π.Α. που βρίσκονται κατατεθειμένα στο 
Υποκατάστημα Αγίου Κωνσταντίνου Λοκρίδος και το οποίο τελεί 
υπό τον όρο του αναπαλλοτρίωτου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους Πι¬ 
στωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κλη¬ 
ρονομιές, κληροδοσίες και δωρεές, οποιουδήποτε φυσικού ή νομι¬ 
κού προσώπου προς αυτό. 

Άρθρο 4. 

Διοίκηση. 

1. Τ° ίδρυμα διοικείται από τους: 

-Εκάστοτε Πρόεδρο της Κοινότητας Νεοχωρίου - Ναυπα- 
κτίας. 

—Εκάστοτε Ιερέα του Ενοριακού Ναού της Κοινότητας Νεο¬ 
χωρίου - Ναυπακτίας. 

—Εκάστοτε μέλη του Εκκλησιαστικού Συμβουλίου του Ενορια- 
κού Ναού της Κοινότητας Νεοχωρίου - Ναυπακτίας. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης, για οποιοδήποτε νόμιμο 
λόγο, κάποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών, σύμ- 
φωνα με τ^κατάξεις της συστατικής πράξης και του άρθρου 99 


Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση των πό¬ 
ρων αυτού, καθώς και για κάθε ενέργεια που σχετίζεται με την 
εκπλήρωση του σκοπού του, πάντοτε όμως σύμφωνα με τις δια- 
τάξεις της συστατικής πράξης, του παρόντος οργανισμού του 
Α.Ν. 2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών ή αρμό¬ 
διο Νομάρχη) τον προϋπολογισμό και απολογισμό του ιδρύμα¬ 
τος, σύμφωνα με τις διατάξεις των άρθρων 101 και 102 του 
Α/193*9) 9/39 *“ 1 Έ ° υ “ π0 20 12 1939 Β · Δ/τος (ΦΕΚ 552/ 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού του 
ιδρύματος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκεκριμένο προϋπολογισμό του. Προσδιορίζει τα δι¬ 
καιώματα, τις υποχρεώσεις και τα ειδικότερα καθήκοντα του πα¬ 
ραπάνω προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

ϊ) Αποφασίζει για κάθε θέμα που έχει σχέση με την εύρυθμη 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευεργε¬ 
τών και δωρητών του ιδρύματος «ΙΔΡΥΜΑ ΑΓΛΑΪΑΣ I. ΜΑΥ¬ 
ΡΟΥ». 

Άρθρο 6. 

Αρμοδιότητες Προέδρου. 


4. Το Διοικητικό Συμβούλιο συνεδριάζει τακτικά κάθε εξά¬ 
μηνο και εκτάκτως, οπότε το ζητήσει ο Πρόεδρος ή ένα από τα 
μέλη του, με γραπτή αίτησή τους προς τον Πρόεδρο, πάντοτε 
όμως έπειτα από πρόσκληση του Προέδρου. 

. 3 · Τ° Διοικητικό Συμβούλιο βρίσκεται σε απαρτία όταν τα πα¬ 
ρόντα μέλη είναι περισσότερα από τα απόντα. Μεταξύ των παρό¬ 
ντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. . > 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβου¬ 

λίου απουσιάζει αδικαιολόγητα από τρεις (3) συνεχείς συνεδριά¬ 
σεις, θεωρείται ότι έχει παραιτηθεί και η κενή θέση αυτού συ¬ 
μπληρώνεται κατά τα οριζόμενα στην παρ. 3 του παρόντος άρ¬ 
θρου. ^ 

8. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις υπη¬ 
ρεσίες τους χωρίς αμοιβή. Δικαιούνται όμως οδοιπορικών ή άλ¬ 
λων εξόδων που δαπάνησαν για την εκτέλεση υπηρεσίας του ιδρύ¬ 
ματος, εφόσον έγιναν έπειτα από ειδική εντολή του Διοικητικού 
Συμβουλίου και αποδεικνύεται ότι πραγματοποιήθηκαν νό¬ 
μιμα. 


1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και 
στις σχέσεις^του με κάθε τρίτο, αυτοπροσώπως ή με πρόσωπο που 
ορίζεται απ αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και διευ¬ 
θύνει τις συζητήσεις. 

Οι προσκλήσεις για συνεδρίαση στέλνονται στα μέλη του Διοι¬ 
κητικού Συμβουλίου δέκα (10) τουλάχιστον μέρες πριν από τη 
συνεδρίαση. 1 

γ) Καταρτίζει, βοηθούμενος από το Γραμματέα, την ημερήσια 
διάταξη των θεμάτων που θα συζητηθούν, την οποία και υπογρά¬ 
φει. Θέμα που δεν περιλαμβάνεται σ’ αυτήν δεν συζητείται, εκτός 
αν πρόκειται για επείγουσα υπόθεση και συμφωνήσει γι’ αυτό η 
πλειοψηφία των παρόντων μελών του Διοικητικού Συμβου¬ 
λίου. 

δ) Εισηγείται στο Διοκητικό Συμβούλιο τα θέματα της συζήτη¬ 
σης. Μπορεί όμως, όποτε κρίνει σκόπιμο, να αναθέτει την εισή¬ 
γηση διαφόρων θεμάτων σε άλλο μέλος του Διοικητικού Συμβου¬ 
λίου. 

ε) Αλληλογραφεί με τις Αρχές και υπογράφει όλα τα έγγραφα 
του ιδρύματος προς τρίτους. 

σ "^ Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και σε περίπτωση απουσίας ή κωλύματος τούτου. 

άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 7. 

Αρμοδιότητες Γραμματέα. 

1. Ο Γραμμματέας του ιδρύματος: 

α) Συνυπογράφει με τον Πρόεδρό κάθε έγγραφο του ιδρύματος 
προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου και διεκπεραιώνει την αλληλογραφία. 

γ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την κα¬ 
ταστροφή ή την απώλεια τούτων. 

2. Ο Γραμμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συνθη¬ 
κών), να βοηθείται από υπάλληλο του ιδρύματος, την ευθύνη 
όμως για τις ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 8. 

Αρμοδιότητες Ταμία. 

1. Ο ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/39, έχο¬ 
ντας την ευχέρεια να παρακρατεί από αυτά ένα μικρό ποσό, που 
είναι αναγκαίο για την πληρωμή έκτακτων και επειγουσών δα¬ 
πανών του ιδρύματος, το ύψος του οποίου καθορίζεται με από¬ 
φαση του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή,-ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογισμού 
και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 9. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προκή¬ 
ρυξη - πρόσκλησή του κάθε χρόνο, τους ενδιαφερομένους που δι¬ 
καιούνται οικονομική ενίσχυση (περιπτώσεις β' και γ' του άρθρου 
2) να υποβάλλουν σ’ αυτό μέσα σε τακτή προθεσμία, σχετική αί¬ 
τηση με τα απαραίτητα δικαιολογητικά που αναφέρονται στην 
πρόσκληση. 

Αντίγραφο της προκήρυξης - πρόσκλησης πρέπει, με φροντίδα 
του Διοικητικού Συμβουλίου του ιδρύματος, να τοιχοκολλάται 
έξω από τα γραφεία του ιδρύματος, του Κοινοτικού καταστήμα¬ 
τος, καθώς και έξω από τον Ενοριακό Ιερό Ναό. 

Δικαίωμα οικονομικής ενίσχυσης έχουν οι υποψήφιοι που 
έχουν τις κάτωθι προϋποθέσεις: 

α) Να είναι κάτοικοι της Κοινότητας Νεοχωρίου και των πέριξ 
χωρίων τα οποία (χωρία) με απόφαση του Διοικητικού Συμβου¬ 
λίου κατά την πρώτη συνεδρίασή του θα κατονομαστούν. 

β) Οι υποψήφιοι για την χρηματική ενίσχυση (περίπτωση β' 
του άρθρου 2) να είναι οικονομικά αδύνατοι. 

γ) Οι υποψήφιες για την οικονομική ενίσχυση λόγω γάμου (πε¬ 
ρίπτωση γ' του άρθρου 2) να έχουν τελέσει το γάμο τους στο έτος 
που θα λάβουν την οικονομική ενίσχυση ή στο αμέσως προηγού¬ 
μενο. 

3. Το Διοικητικό Συμβούλιο, μετά τη λήξη της παραπάνω 


προθεσμίας, εξετάζει τις αιτήσεις και τα λοιπά δικαιολογητικά 
που υποβλήθηκαν και επιλέγει με αιτιολογημένη απόφασή του τα 
πρόσωπα που θα ενισχυθούν οικονομικά. 

Σε περίπτωση κατά την οποία ο αριθμός των υποψηφίων που 
πληρούν τις προϋποθέσεις για την χορήγηση των οικονομικών 
ενισχύσεων (περιπτώσεις β’ και γ' του άρθρου 2) είναι μεγαλύτε¬ 
ρος από τον αριθμό των οικονομικών ενισχύσεων που πρόκειται 
να δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με κλήρωση. 

Σε περίπτωση κατά την οποία κάποιο δικαιολογητικά των 
υποψηφίων είναι ατελές, ως προς ένα ή περισσότερα στοιχεία αυ¬ 
τού, το Διοικητικό Συμβούλιο του ιδρύματος καλεί τους ενδιαφε¬ 
ρομένους με έγγραφη πρόσκλησή του, πριν αποφασίσει σχετικά 
για την επιλογή του, να συμπληρώσει τις ατέλειες αυτές, μέσα σε 
πέντε (5) ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση περί της εκλογής και ανακήρυξης των δικαιού¬ 
χων τοιχοκολλάται την ίδια ή την επόμενη μέρα έξω από τα γρα¬ 
φεία του ιδρύματος, του κοινοτικού καταστήματος, καθώς και 
έξω από τον Ιερό Ναό. 

Το ποσό του κεφαλαίου της οικονομικής ενίσχυσης και οι τόκοι 
του, αναλαμβάνονται από το δικαιούχο με την προσκόμισή του 
στην Τράπεζα έγκριση του ιδρύματος. 

5. Σε περίπτωση που δεν συμπληρωθεί ο οριζόμενος στην προ¬ 
κήρυξη - πρόσκληση αριθμός θέσεων οικονομικής ενίσχυσης για 
οποιοδήποτε λόγο (μικρότερος αριθμός υποψηφίων κ.λπ.), τότε 
τα αδιάθετα ποσά μεταφέρονται στο επόμενο έτος με ανάλογη αύ¬ 
ξηση του αριθμού των οικονομικών ενισχύσεων. 

6. Ο αριθμός των οικονομικών ενισχύσεων που θα δοθούν και 
το ποσό της καθεμιάς απ’ αυτές, καθορίζεται με απόφαση του 
Διοικητικού Συμβουλίου του ιδρύματος, ανάλογα με το ύψος των 
ετησίων εσόδων αυτού και τις οικονομικές συνθήκες που επικρα¬ 
τούν. 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η 
Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνησης του 
σχετικού Π. Δ/τος έγκρισης της σύστασης του ιδρύματος, η 
οποία μπορεί να παραταθεί μέχρι την 31η Δεκεμβρίου του επόμε¬ 
νου ημερολογιακού έτους, με απόφαση του Διοικητικού Συμβου¬ 
λίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 του Α.Ν. 2039/39 
και του από 20.12.1939 σχετικού Δ/τος (ΦΕΚ 552/Α/ 
22.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι¬ 
χεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρί¬ 
ζονται με χρονολογική σειρά και με λογιστική τάξη, όλα τα έσοδα 
και έξοδα του ιδρύματος που πραγματοποιούνται στη διάρκεια 
της χρήσης. . 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων είσπραξης 
και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι- 

χείων, τα οποία κρίνει ότι είναι απαραίτητα για την παρακολού¬ 
θηση της διαχείρισης της περιουσίας του ιδρύματος και της εκτέ¬ 
λεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις 
των άρθρων 98 του Α.Ν. 2039/39 και 110 και 119 του Αστι¬ 
κού Κώδικα, ύστερα από πρόταση του Διοικητικού Συμβουλίου 
αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος η περιουσία του πε¬ 
ριέρχεται στην Κοινότητα Νεοχωρίου Ναυπακτίας, σαν ίδρυμα 
υποτελές (παράγρ. 1 του άρθρου 96 του Α.Ν. 2039/39) για την 
εκτέλεση του ίδιου σκοπού. 

Στους Υπουργούς Οικονομικών, Υγείας, Πρόνοιας και Κοινω¬ 
νικών Ασφαλίσεων και Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- . 

( 2 ) 

Υπαγωγή στην άμεση διαχείριση του Υπουργείου Οικονομικών 

της υπέρ του Ελληνικού Δημοσίου και για την εκτέλεση ειδι¬ 
κού κοινωφελούς σκοπού, κληρονομιάς ΑΚΕΤΥ ΚΑΟΑϋ,Π. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 23.9.1981 διαθήκη της ομογενούς ΑΚΕΤΥ ΚΑ- 
ΟΑϋΙΙ, η οποία πέθανε στις 24.11.1988, που επικυρώθηκε στις 
15.12.1988 από το Τμήμα Επικύρωσης Διαθηκών του Βασιλι¬ 
κού Δικαστηρίου του νησιού 1ΕΚ3ΕΥ της Μ. Βρετανίας, σύμ¬ 
φωνα με την οποία αφέθηκε κληρονομιά υπέρ του Ελληνικού Δη¬ 
μοσίου προκειμένου να χρησιμοποιείται είτε άμεσα για φιλανθρω¬ 
πικούς σκοπούς ή μέσω ενός ιδρύματος ή ιδρυμάτων που έχουν 
ως σκοπό την παροχή τροφής και την οικονομική ενίσχυση από¬ 
ρων παιδιών της Ελλάδας. 

2. Τις διατάξεις των άρθρων 36 παρ. 1 και 46 παρ. 1 του 
Α.Ν. 2039/39, σύμφωνα με τις οποίες οι κληρονομιές, κληροδο¬ 
σίες και δωρεές που καταλείπονται στο Ελληνικό Δημόσιο για την 
εκτέλεση στο διηνεκές ορισμένου ειδικού σκοπού και η εκτέλεση 
δεν ανατίθεται δια της συστατικής πράξης σε άλλα νομικά πρό¬ 
σωπα, υπάγονται υπό την άμεση διαχείριση του Υπουργείου Οι¬ 
κονομικών δια Προεδρικών Διαταγμάτων. 

3. Την από 12.11.1991 σύμφωνη γνωμοδότηση του Συμβου¬ 
λίου Εθνικών Κληροδοτημάτων, με πρόταση του Υπουργού Οι¬ 
κονομικών, αποφασίζουμε: 


Άρθρο μόνο. 

1. Υπάγουμε στην άμεση διαχείριση του Υπουργείου Οικονο¬ 
μικών την κληρονομιαία περιουσία της ΑΚΕΤΥ ΒΑΟΑϋΙΙ, η 
οποία αφέθηκε στο Ελληνικό Δημόσιο με την από 23.9.1981 
διαθήκη της, που επικυρώθηκε από το αρμόδιο δικαστήριο του 
νησιού ΪΕΚ8ΕΥ της Μεγάλης Βρετανίας. 

Η περιουσία αυτή συνίσταται από το υπόλοιπο της συνολικής 
κινητής καταλειπόμενης περιουσίας της διαθέτιδας που ανέρχε¬ 
ται στο ποσό των πενήτα ενός εκατομμυρίου εκατόν είκοσι πέντε 
χιλιάδων πεντακοσίων εξήντα εννέα (51.125.569) δραχμών, 
που βρίσκεται κατατεθειμένο στον 880131-14 λογαριασμό προ¬ 
θεσμίας της Εθνικής Τράπεζας της Ελλάδος, Κεντρικό Κατά¬ 
στημα, καθώς και οποιοδήποτε άλλο περιουσιακό στοιχείο βρεθεί 
ν’ ανήκει στην εν λόγω κληρονομιά. 

2. Τα έσοδα της ως άνω περιουσίας θα διατίθενται από το 
Υπουργείο Οικονομικών είτε άμεσα για φιλανθρωπικούς σκοπούς 
ή μέσω ιδρύματος ή ιδρυμάτων που έχουν σκοπό την παροχή τρο¬ 
φής και την οικονομική ενίσχυση απόρων παιδιών της Ελλάδος. 

Στον Υπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-+- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 3131 6/92 (3) 

Έγκριση του Ειδικού Κανονισμού Λιμένα Πειραιά αριθ. 174 περί 
εκτελέσεως Ρυμουλκικών εργασιών 
Αριθμός 174 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 10 του Ν. 1940/91 (ΦΕΚ 40Α/18.3.91) περί 
«Μονάδος Ειδικών Αποστολών Λιμενικού Σώματος», το οποίο 
αντικαθιστά το άρθρο 156 του ΝΔ 187/73 περί ΚΔΝΔ. 

2. Το άρθρο 39 του Ν. 2008/92 (ΦΕΚ 16Α/11.2.92) «Περί 
τροποποιήσεως και συμπληρώσεως των διατάξεων του Ν. 
1571/85 «Ρύθμιση θεμάτων πετρελαϊκής πολιτικής και εμπο¬ 
ρίας πετρελαιοειδών και άλλες διατάξεις». Λοιπές διατάξεις αρ¬ 
μοδιότητας Υπουργείου Οικονομικών και συναρμοδίων Υπουρ¬ 
γείων». 

3. Τον Ειδικό Κανονισμό Λιμένα Πειραιά που μας υποβλή¬ 
θηκε με την αριθ. 3121/03/92/21.2.92 αναφορά της Λιμενι¬ 
κής Αρχής Πειραιά και με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του λιμένος, αποφα¬ 
σίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό του Λιμένα 
Πειραιά αριθ. 174. 

ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡΙΘ. 174 
Εκτέλεση Ρυμουλκικών Εργασιών 

Ο ΚΕΝΤΡΙΚΟΣ ΛΙΜΕΝΑΡΧΗΣ 
Έχοντας υπόψη: 

α. Τις διατάξεις του Ν.Δ. 444/70 «Περί αρμοδιότητας του ΑΣ 
και σχέσεων προς τις αρμοδιότητες των Σωμάτων Ασφαλείας» 
(ΦΕΚ 39Α/70). 

β. Τις διατάξεις του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «Περί πειθαρχικής εξουσίας των Προϊστα¬ 
μένων των Λιμενικών Αρχών» (ΦΕΚ 162Α) συνδυαζόμενες με 

τα άρθρα 141-157 του Ν.Δ. 187/1973 με το οποίο κυρώθηκε ο 
Κώδικας Δημοσίου Ναυτικού Δικαίου (ΦΕΚ 261 Α 1973). 

γ. Το άρθρο 188 παρ. 2 του ΝΔ 187/73 (ΦΕΚ 261Α/73), 
όπως αντικαταστάθηκε με το άρθρο 1 του ΝΔ 32/74 (ΦΕΚ 
248Α/74). 

δ. Το άρθρο 156 του ΝΔ 187/73 (ΦΕΚ 261 Α/73) περί 
ΚΔΝΔ, όπως αυτό αντικαταστάθηκε με το άρθρο 10 του Ν. 
1940/91 (ΦΕΚ 40Α/18.3.91), περί «Μονάδας Ειδικών Απο¬ 
στολών Λιμενικού Σώματος (ΜΕΑ/ΛΣ) και άλλες διατάξεις περί 
αυτού». 

ε. Το άρθρο 39 του Ν. 2008/92 (ΦΕΚ 16Α/11.2.92), δια- 
τάσσουμε: 


Άρθρο 1 
Όρια ισχύος 

Ο παρών «Ειδικός Κανονισμός Λιμένα» ισχύει για τα λιμάνια, 
τους όρους και τη θαλάσσια έκταση της περιοχής δικαιοδοσίας 
της Λιμενικής Αρχής Πειραιά, όπως αυτή καθορίζεται από τις 
κείμενες διατάξεις. 

Άρθρο 2 
Ορισμοί 

1. Ρυμουλκό πλοίο, κατά την έννοια του παρόντος Κανονι¬ 
σμού, είναι κάθε Ειδικό πλοίο, εφοδιασμένο με άδεια της Λιμενι¬ 
κής Αρχής που διαθέτει τα απαιτούμενα τεχνικά χαρακτηριστικά 
και τις προϋποθέσεις, σύμφωνα με τον σχετικό χαρακτηρισμό του 
από τη Διεύθυνση Επιθεώρησης Εμπορικών Πλοίων (ΔΕΕΠ) και 
προορίζεται αποκλειστικά για τη διενέργεια κάθε είδους ρυμουλ- 
κικών εργασιών. 

2. Ρυμουλκό επιφυλακής είναι το ρυμουλκό πλοίο, το οποίο 
παραμένει σε κατάσταση ετοιμότητας πλησίον του πλοίου, καθ’ 
όλον τον χρόνο που αυτό διενεργεί φορτοεκφόρτωση πετρελαιοει¬ 
δών ή άλλων επικινδύνων φορτίων όπου από τις κείμενες διατά¬ 
ξεις προβλέπεται, με σκοπό την ασφάλεια του πλοίου και των πα¬ 
ρακειμένων εγκαταστάσεων. 

3. Ρυμουλκό ασφαλείας είναι το Ρυμουλκό πλοίο, που τίθεται 
στη διάθεση της Λιμενικής Αρχής, με σκοπό την αντιμετώπιση 
οποιουδήποτε συμβάντος σε πλοία ή εγκαταστάσεις. 

4. Ρυμουλκικές εργασίες λιμένος είναι οι προσφερόμενες κάθε 
μορφής εργασίες από ρυμουλκά πλοία όπως ρυμουλκήσεις εντός 
και πέριξ λιμένος, πλευρίσεις, αποπλευρίσεις, μεθορμίσεις πλοίων 
κ.λπ. 


Άρθρο 3. 

Αριθμός αναγκαιούντων ρυμουλκών πλοίων. 

Ο αριθμός των αναγκαιούντων ρυμουλκών πλοίων για την πε¬ 
ριοχή λιμένα Πειραιά ορίζεται ενιαίως μετά της περιοχής του λι¬ 
μένα Ελευσίνας σε εκατόν είκοσι (120). 


Άρθρον 4. 

Άδειες Ρυμουλκών πλοίων - Δικαιολογητικά. 

1. Οι ρυμουλκικές εργασίες διενεργούνται από ρυμουλκά 
πλοία που είναι εφοδιασμένα με άδεια της Λιμενικής Αρχής Πει¬ 
ραιά. 

2. Για την έκδοση της άδειας απαιτούνται: 

α. Αίτηση του Πλοιοκτήτη του Ρυμουλκού πλοίου, που περι¬ 
λαμβάνει: 

Το όνομα του πλοίου, το λιμάνι και τον αριθμό Νηολογίου, την 
ολική χωρητικότητα και την ιπποδύναμη, το χρόνο και τον τόπο 
ναυπήγησής, το όνομα του πλοιοκτήτη ή της πλοιοκτήτριας εται¬ 
ρείας και τη διεύθυνση. 

β. Δήλωση του πλοιοκτήτη ότι αποδέχεται την παράγρ. 5 του 
παρόντος άρθρου. 

γ. Κατάθεση των προβλεπομένων από τις κείμενες διατάξεις 
ναυτιλιακών εγγράφων και πιστοποιητικών ασφαλείας ναυσι¬ 
πλοΐας. 


δ. Καταβολή του προβλεπομένου παράβολου υπέρ του Δημο¬ 
σίου και της υπέρ του ΝΑΤ εισφοράς. 

3. α. Ρυμουλκά πλοία που είναι εφοδιασμένα με τα αντίστοιχα 
πιστοποιητικά ασφαλείας (ΠΓΕ κ.λπ.) ανεξάρτητα εάν είναι εφο¬ 
διασμένα με άδεια της Λιμενικής Αρχής Πειραιά ή Ελευσίνας και 
τα οποία εργάζονται στα λιμάνια Πειραιά ή Ελευσίνας και πλη¬ 
ρούν τις προϋποθέσεις του παρόντος κανονισμού, θα πρέπει εντός 
τριών (3) μηνών από την δημοσίευση του παρόντος να εφοδια- 
σθούν με νέες άδειες. Προς τούτο οι πλοιοκτήτες πρέπει να υπο¬ 
βάλλουν τα προβλεπόμενα από τον παρόντα Κανονισμό δικαιολο- 
γητικά στην Λιμενική Αρχή Πειραιά και να εφοδιασθούν με τις 
νέες άδειες εντός της ανωτέρω προθεσμίας, μετά το πέρας της 
οποίας παύουν να ισχύουν οι παλιές άδειες. 

β. Ρυμουλκά πλοία που εργάσθηκαν στην περιοχή Πειραιά - 
Ελευσίνας επί ένα τουλάχιστον χρόνο κατά την τελευταία πενταε¬ 
τία μέχρι την 25.11.1991, μπορούν να εφοδιασθούν από την Λι¬ 
μενική Αρχή Πειραιά με τις σχετικές άδειες, εφόσον εντός έξι (6) 
μηνών από τη δημοσίευση του παρόντος Κανονισμού υποβάλλουν 
σχετική αίτηση και προσκομίσουν τα προβλεπόμενα δικαιολογη- 
τικά του παρόντος άρθρου. 

Το βάρος της απόδειξης εργασίας του Ρυμουλκού πλοίου στο 
λιμάνι βαρύνει τον ενδιαφερόμενο ο οποίος υποχρεούται να προ¬ 
σκομίσει στην Λιμενική Αρχή Πειραιά τα επίσημα στοιχεία. 

Σε περίπτωση που ο ενδιαφερόμενος πλοιοκτήτης ρυμουλκού 
πλοίου αιτιολογημένα αδυνατεί να προσκομίσει τα προβλεπόμενα 
δικαιολογητικά μέσα στην παραπάνω προθεσμία για να λάβει την 
σχετική άδεια, η προθεσμία αυτή δύναται να παραταθεί επί ένα 
(1) χρόνο με έγκριση του ΥΕΝ/ΔΛΑ ύστερα από αίτηση του 
πλοιοκτήτη, δυναμένης της προθεσμίας να παραταθεί για έξι (6) 
ακόμη μήνες με απόφαση του Υπουργού Εμπορικής Ναυτιλίας 
και ύστερα από αίτηση του ενδιαφερομένου και με την προϋπό¬ 
θεση ο ενδιαφερόμενος να έχει προσκομίσει τα δικαιολογητικά 
της παρ. 2α και 2β του παρόντος άρθρου. Τα δικαιολογητικά της 
παρ. 2γ του παρόντος άρθρου ο ενδιαφερόμενος θα προσκομίσει 
κατά την χορήγηση της σχετικής άδειας και της παρ. 2δ του ίδιου 
άρθρου όπως ορίζεται από το άρθρο 7 του παρόντος κανονισμού. 

4. Ο αριθμός των ρυμουλκών πλοίων της παρ. 3α και 3β του 
παρόντος άρθρου δεν μπορεί να υπερβεί τον αριθμό που προβλέπει 
το άρθρο 3 του παρόντος. Προτεραιότητα για την χορήγηση 
αδειών ρυμουλκών πλοίων έχουν τα εν ενεργεία ρυμουλκά της 
παραγ. 3α του παρόντος άρθρου, όσον αφορά δε τα ρυμουλκά της 
παραγ, 3β του παρόντος άρθρου εκείνα με μεγαλύτερη ιπποδύ¬ 
ναμη και σε περίπτωση ίσης ιπποδύναμης τα ρυμουλκά με μικρό¬ 
τερη ηλικία. 

5. Η άδεια χορηγείται στο ρυμουλκό πλοίο με την υποχρέωση 
ότι αυτό θα εκτελεί και φυλακές ρυμουλκού ασφαλείας στο λιμάνι. 
Η υποχρέωση αυτή θα καταχωρείται στη χορηγούμενη άδεια. 

6. Τα ρυμουλκά πλοία του παρόντος κανονισμού μπορεί να διε¬ 
νεργήσουν ρυμουλκικές εργασίες για χρονικό διάστημα το πολύ 
ενός μηνός και σε περιοχή άλλης Λιμενικής Αρχής ύστερα από 
έγκριση ΥΕΝ/ΔΛΑ. 

Η έγκριση αυτή δίδεται όταν στην περιοχή της Λιμενικής αυ¬ 
τής Αρχής δεν υπάρχει ρυμουλκό πλοίο ή αυτό που υπάρχει δεν 
είναι κατάλληλο για τις συγκεκριμένες ρυμουλκήσεις. Για την 
ίδια περίπτωση η παραμονή του ρυμουλκού πλοίου μπορεί να πα¬ 
ραταθεί για ένα ακόμη δίμηνο με απόφαση του Υπουργού Εμπο¬ 
ρικής Ναυτιλίας ύστερα από αίτηση του ενδιαφερομένου. 

Για την πέραν του ενός (1) μηνός παραμονή του ρυμουλκού 
στο λιμάνι θα καταβάλλεται το (1/3) ένα τρίτο του προβλεπόμε- 
νου παράβολου υπέρ Δημοσίου και της υπέρ ΝΑΤ εισφοράς. 

Ρυμουλκά πλοία του παρόντος κανονισμού δύνανται να διενερ¬ 
γήσουν ρυμούλκηση πλοίου από το λιμάνι του Πειραιά για άλλο 
λιμάνι, εφ’ όσον το ρυμουλκό πλοίο είναι εφοδιασμένο με τα αντί¬ 
στοιχα πιστοποιητικά αξιοπλοΐας και μετά από έγκριση της Λιμε¬ 
νικής Αρχής τηρουμένων και των διατάξεων του Π.Δ. 45/83 
(ΦΕΚ 24Α/83). 

Άρθρο 5 

Έκδοση νέων αδειών 

1. Η Λιμενική Αρχή Πειραιά μετά την υποβολή της σχετικής 
αίτησης του Πλοιοκτήτη για την χορήγηση νέας άδειας ρυμουλ¬ 
κού πέραν των ήδη χορηγηθεισών αδειών που προβλέπει το άρ¬ 
θρο 4 του παρόντος και μέχρι την συμπλήρωση του αριθμού των 
αναγκαιούντων ρυμουλκών πλοίων που προβλέπει το άρθρο 3, θα 
πρέπει εντός ενός (01) μηνός να γνωστοποιήσει εγγράφως στον 
ενδιαφερόμενο την αποδοχή ή όχι του αιτήματος, λαμβάνοντας 
υπόψη τις διατάξεις του παρόντος κανονισμού. Από τις υποβλη- 
θείσες αιτήσεις προτιμούνται τα ρυμουλκά με μεγαλύτερη ιππο¬ 
δύναμη και σε περίπτωση ίσης ιπποδύναμης τα με μικρότερη ηλι¬ 
κία η οποία θα είναι ουχί μεγαλυτέρας των είκοσι πέντε (25) 
ετών. 

2. Ο ενδιαφερόμενος για την απόκτηση νέας άδειας ρυμουλ¬ 
κού, μετά την γνωστοποίηση της αποδοχής του αιτήματος του 
από την Λιμενική Αρχή Πειραιά, οφείλει εντός ανατρεπτικής προ¬ 
θεσμίας τριών μηνών να προσκομίσει τα προβλεπόμενα δικαιολο- 
γητικά προκειμένου να λάβει την σχετική άδεια. 

3. Προκειμένου περί νεοναυπηγουμένων ρυμουλκών η χρονική 
περίοδος των τριών (3) μηνών της παραγρ. 2 του παρόντος άρ¬ 
θρου ορίζεται σε δώδεκα (12) μήνες. Η χρονική αυτή περίοδος 
μπορεί να παραταθεί για ένα ακόμη 12μηνο με απόφαση ΥΕΝ/ 
ΑΛΑ και ύστερα από αίτηση του ενδιαφερομένου. Οι αιτήσεις εν¬ 
διαφερομένων υποβάλλονται στο ΤΕΝ/ΔΛΑ διά της Λιμενικής 
Αρχής Πειραιά. 

4. Για την έκδοση νέων αδειών μετά τη συμπλήρωση του ανω- 
τάτου αριθμού των αναγκαιούντων ρυμουλκών πλοίων, που κα¬ 
θορίζονται στο άρθρο 3 του παρόντος θα εφαρμόζονται οι διατά¬ 
ξεις του άρθρου 188 του ΠΔ 187/1973 «περί Κώδικα Δημοσίου 
Ναυτικού Δικαίου». 

Άρθρο 6 
Αντικατάσταση 

1. Ρυμουλκό πλοίο που έχει άδεια της Λιμενικής Αρχής Πει¬ 
ραιά δύναται να αντικατασταθεί οριστικά από άλλο, εφόσον υπο¬ 
βληθούν από τον ενδιαφερόμενο τα προβλεπόμενα δικαιολογη- 
τικά των άρθρων (4) και (7) του παρόντος Κανονισμού και το νέο 
ρυμουλκό είναι τουλάχιστον της ίδιας ιπποδύναμης και ηλικίας 
ουχί μεγαλυτέρας των είκοσι πέντε (25) ετών. 

2. Η άδεια του ρυμουλκού πλοίου που αντικαθίσταται ορι¬ 
στικά, ανακαλείται με απόφαση της Λιμενικής Αρχής και χορη¬ 
γείται στο νέο ρυμουλκό το οποίο αντικατέστησε το αποσυρόμενο. 

3. Ρυμουλκό πλοίο που διενεργεί εργασίες Ετήσιας Επιθεώρη¬ 
σης είναι δυνατό να αντικατασταθεί προσωρινά από άλλο ρυ¬ 
μουλκό πλοίο μόνο κατά την χρονική περίοδο των εργασιών και 
για διάστημα ουχί πέραν του μηνός. 

Στην περίπτωση αυτή εκδίδεται προσωρινή άδεια στο ρυ¬ 
μουλκό πλοίο από την Λιμενική Αρχή η οποία ανακαλείται με 
απόφαση της Λιμενικής Αρχής μετά την προσκόμιση του Πιστο¬ 
ποιητικού Γενικής Επιθεώρησης του επιθεωρούμενου ρυμουλκού 
πλοίου ή μετά την παρέλευση μηνός. 

Άρθρο 7 

Παράβολο Δημοσίου - Εισφορά ΝΑΤ 

Η καταβολή του προβλεπομένου υπέρ του Δημοσίου παράβο¬ 
λου και της υπέρ του ΝΑΤ εισφοράς από το Ν. 2008/92 (ΦΕΚ 
16Α/92) για την έκδοση των προβλεπομένων από το άρθρο 4 
του παρόντος κανονισμού αδειών γίνεται ως ακολούθως: 

α. Για την περίπτωση της παρ. (3α) το (1/3) ένα τρίτο των 
προβλεπομένων ποσών παράβολου και εισφοράς καταβάλλεται 
με την υποβολή της αιτήσεως του ενδιαφερομένου για την έκδοση 
της άδειας και το υπόλοιπο σε δύο (2) ισόποσες εξαμηνιαίες δό¬ 
σεις από την ημερομηνία εκδόσεως της άδειας. 

Προς τούτο γίνεται σχετική εγγραφή στη χορηγηθείσα άδεια 


στην οποία αναγράφεται το υπόλοιπο της οφειλής υπέρ Δημοσίου 
και ΝΑΤ καθώς και η προθεσμία εντός της οποίας θα πρέπει να 
εξοφληθεί. 

Η μη καταβολή του υπολοίπου παράβολου υπέρ του Δημοσίου 
καθώς και της Εισφοράς υπέρ ΝΑΤ επισύρει τις κυρώσεις του άρ¬ 
θρου 12 του παρόντος Κανονισμού. 

β. Για την περίπτωση της παραγ. (3β) το ήμισι (1/2) των 
προβλεπομένων ποσών παράβολου και εισφοράς καλύπτεται 
αντιστοίχως με ισόποσες εγγυητικές επιστολές νομίμως λειτουρ- 
γούσης ϊραπέζης στην Ελλάδα ισχύος μέχρι δύο (2) ετών οι 
οποίες κατατίθενται με την υποβολή της αιτήσεως του ενδιαφερό- 
■ μενού για την έκδοση της άδειας και το άλλο ήμισυ (1/2) κατα¬ 
βάλλεται με την έκδοση της άδειας του ρυμουλκού, οπότε εξο¬ 
φλούνται και οι ανωτέρω εγγυητικές επιστολές. 

γ. Για την περίπτωση των άρθρων 5 και 6 του παρόντος κανο¬ 
νισμού καθώς και για την περίπτωση αντικαταστάσεως της μη¬ 
χανής του ρυμουλκού πλοίου με άλλη μεγαλύτερης ισχύος το 
εκάστοτε προβλεπόμενο παράβολο υπέρ του Δημοσίου και η ει¬ 
σφορά υπέρ του ΝΑΤ καταβάλλονται με την υποβολή της σχετι¬ 
κής αιτήσεως. 

Άρθρο 8 

Ρυμούλκηση πλοίων 

1. Ρυμουλκήσεις πλοίων που είναι υπόχρεα σε ρυμούλκηση 
διενεργούνται από ρυμουλκά ισχύος τετρακοσίων (400) τουλάχι¬ 
στον ίππων. 

2. Η χρησιμοποίηση ρυμουλκού πλοίου είναι υποχρεωτική για 
όλα τα πλοία κατά την είσοδο-έξοδο για αγκυροβολιά ή πρόσδεση 
σε κρηπίδωμα, καθώς επίσης κατά τις μετακινήσεις σε ολόκληρη 
την περιοχή ευθύνης των Κεντρικών Λιμεναρχείων Πειραιά - 
Ελευσίνας. 

3. Από την υποχρεωτική ρυμούλκηση εξαιρούνται οι ακόλου¬ 
θες κατηγορίες πλοίων, εκτός εάν κατά την κρίση της Λιμενικής 
Αρχής δυσμενείς συνθήκες ή άλλοι λόγοι επιβάλουν την ρυμούλ¬ 
κηση: 

α) Τα κάτω των 1.000 κόρων ολικής χωρητικότητας. 

β) Τα με Ελληνική σημαία Ε/Γ, Ε/Γ - Ο-Γ, Φ/Γ και Φ/Γ - 
Ο/Γ πλοία που εκτελούν ακτοπλοΐα και Ε/Γ-Ο/Γ ακτοπλοΐας 
που επεκτείνουν τα ταξίδια τους σε λιμάνια του εξωτερικού. 

γ) Τα με Ελληνική σημαία τουριστικά πλοία που κάνουν προ¬ 
γραμματισμένα τακτικά κυκλικά τουριστικά ταξίδια, επί ένα του¬ 
λάχιστον τρίμηνο, κάθε χρόνο, μεταξύ ελληνικών λιμένων και 
που επεκτείνουν τα ταξίδια τους σε λιμένες του εξωτερικού. 

δ) Τα με ελληνική σημαία Φ/Γ πλοία μέχρι 2000 κοχ τύπου 
ΜΙΝΙΒΙΈΙ 0ΑΚΚΙΕΚ, ή Φ/Γ εφόσον είναι εφοδιασμένα με δύο 
αυτοματοποιημένες μηχανές εσωτερικής καύσης που κινούν ισά¬ 
ριθμες έλικες και που λειτουργούν αυτοτελώς και ελέγχονται από 
τη γέφυρα. 

ε) Τα Ελληνικά πολεμικά πλοία. 

στ) Τα πλοία που καταπλέουν ή αποπλέουν από τα αγκυροβό¬ 
λια (ράδες) Πειραιά και Φαλήρου. 

4. Η ρυμούλκηση είναι, υποχρεωτική για πλοία οποιασδήποτε 
χωρητικότητας όταν έχει διαπιστωθεί βλάβη ή ζημιά στο σύ¬ 
στημα αναπόδισης, στο μηχανισμό πηδαλιουχίας ή στον εξαρτι- 
σμό αγκυροβολιάς. 

5. Ο προσδιορισμός του αριθμού των ρυμουλκών και η απαι- 
τούμενη ιπποδύναμη κάθε χρησιμοποιούμενου ρυμουλκού για ρυ¬ 
μούλκηση πλοίου, ανήκει στην αρμοδιότητα του πλοιάρχου του 
πλοίου, ο οποίος οφείλει να λάβει υπόψη τις ανάγκες ασφαλούς 
ρυμούλκησης και ιδιαιτέρως τις ελικτικές ικανότητες του πλοίου, 
την κατάσταση φόρτωσής του, τις επικρατούσες καιρικές συνθή¬ 
κες και τις εν γένει συνθήκες του λιμένα. 

Άρθρο 9 

Ρυμουλκό Επιφυλακής 

1. Για την ασφαλή φορτοεκφόρτωση πλοίων που μεταφέρουν 

πετρελαιοειδή καθώς και για την ασφάλεια των παρακείμενων 
εγκαταστάσεων και πριν από την έναρξη των εργασιών φορτοεκ¬ 
φόρτωσης, πρέπει να παρίσταται ρυμουλκό επιφυλακής, το οποίο 
παραμένει πλησίον του πλοίου σε ετοιμότητα καθ’ όλο το χρόνο 
των εργασιών φορτοεκφόρτωσης, από της πρόσδεσης στις εγκα¬ 
ταστάσεις μέχρι και του απόπλου του πλοίου. 

2. Το ρυμουλκό πλοίο επιφυλακής θα πρέπει να έχει ισχύ ανά¬ 
λογη με τη χωρητικότητα του πλοίου και ειδικώτερα: 

α. Για Δ/Ξ μέχρι 1000 ΚΟΧ απαιτείται Ρ/Κ ισχύος τουλάχ. 
400 ΒΗΡ. 

β. Για 1001 μέχρι 2500 ΚΟΧ απαιτείται Ρ/Κ ισχύος του¬ 
λάχ. 500 ΒΗΡ. 

γ. Για 2501 μέχρι 5000 ΚΟΧ απαιτείται Ρ/Κ ισχύος του¬ 
λάχ. 600 ΒΗΡ. 

δ. Για 5001 μέχρι 10001 ΚΟΧ απαιτείται Ρ/Κ ισχύος του¬ 
λάχ. 900 ΒΗΡ. 

ε. Για 10001 μέχρι 25000 ΚΟΧ απαιτείται Ρ/Κ ισχύος του¬ 
λάχ. 1200 ΒΗΡ. 

στ. Για 25001 μέχρι 40000 ΚΟΧ απαιτείται Ρ/Κ ισχύος 
τουλάχ. 2000 ΒΗΡ. 

ή δύο (2) ρυμουλκά, συνολικής ισχύος 2000 ΒΗΡ. 

ζ. Για Δ/Ξ 400001-70000 ΚΟΧ απαιτείται ρυμουλκό του¬ 
λάχιστον 2500 ΒΗΡ, ή δύο (2) ρυμουλκά, συνολικής ισχύος 
2500 ΒΗΡ. 

η. Για Δ/Ξ 70.001 ΚΟΧ και άνω δύο (2) ρυμουλκά ισχύος 
τουλάχιστον 3500 ΒΗΡ έκαστο, ή τρία (3) ρυμουλκά συνολικής 
ισχύος 6.000 ΒΗΡ. 

3. Κατ’ εξαίρεση δεν θεωρείται επιβεβλημένη η ύπαρξη ρυ¬ 
μουλκού επιφυλακής ανά πλοίο χωριστά οσάκις στον ίδιο προ¬ 
βλήτα διενεργούνται ταυτοχρόνως φορτοεκφορτώσεις, από 
ομάδα πλοίων μέχρι δύο (2). 

Στην περίπτωση αυτή ένα (1) ρυμουλκό επιφυλακής μπορεί να 
εξυπηρετεί την ομάδα πλοίων, η δε ισχύς του θα είναι ανάλογη 
της χωρητικότητας του μεγαλύτερου προς φορτοεκφόρτωση 
πλοίου, εφαρμοζομένων αναλόγως των οριζομένων στην παρά¬ 
γραφο 2 του παρόντος άρθρου. 

4. Τα ρυμουλκά που χρησιμοποιούνται για επιφυλακή, πρέπει 
να φέρουν το κατά τις κείμενες διατάξεις προβλεπόμενο εξοπλι¬ 
σμό για ρυμουλκό επιφυλακής. 

5. Ναυαγοσωστικά πλοία δύνανται να χρησιμοποιηθούν για 
εργασίες ρυμουλκού Επιφυλακής του παρόντος άρθρου, με την 
προϋπόθεση ότι έχουν χαρακτηρισθεί και ως ρυμουλκά από την 
Διεύθυνση Επιθεώρησης Εμπορικών Πλοίων και επί πλέον φέ¬ 
ρουν τον προβλεπόμενο από τα άρθρα 10 του παρόντος Κανονι¬ 
σμού πρόσθετο εξοπλισμό ρυμουλκού για εκτέλεση επιφυλα¬ 
κής. 

6. Υπεύθυνος για την τήρηση της παραγρ. (1) και (2) παρό¬ 
ντος άρθρου καθίσταται ο διαχειριστής, ο διευθύνων σύμβουλος ή 
σε κάθε περίπτωση ο νόμιμος εκπρόσωπος των εγκαταστάσεων, 
για λογαριασμό και στην περιοχή των οποίων λαμβάνουν χώραν 
οι φορτοεκφορτώσεις. 

Άρθρο 10 

Εξοπλισμός ρυμουλκού για εκτέλεση επιφυλακής. 

I. Τα ρυμουλκά, που θα εκτελούν επιφυλακή, για φορτοεκφορ¬ 
τώσεις πετρελαιοειδών, πρέπει να φέρουν επιπροσθέτως τον πα¬ 
ρακάτω εξοπλισμό: 

α) Γάντζο που θα μπορεί να απαγκιστρώνεται αυτόματα από 
την γέφυρα. 

β) Περιφερειακό ελαστικό ή ξύλινο περιφερειακό ζωστήρα στο 
ύψος του μέγιστου πλάτους του σκάφους. 

γ) Εγκατάσταση παραγωγής αφρού (ΓΟΑΜ) και ποσότητα 
υλικού παραγωγής αφρού διακόσια (200) τουλάχιστον λίτρα σε 
δοχεία των είκοσι (20) λίτρων ή μέσα σε κατάλληλη δεξαμενή 
εφόσον ο αφρός παρέχεται απευθείας χωρίς τη χρησιμοποίηση ει¬ 
δικού ακροσωληνίου. Η παραγόμενη ποσότητα αφρού θα είναι 
τουλάχιστον εξήντα (60) κυβικά μέτρα για συνεχή λειτουργία 


μιας ώρας. 

δ) Μία τουλάχιστον εξάρτηση πυροσβέστη και δύο τσεκούρια. 

ε) Θα έχουν διάμετρο κύκλου στροφής το πολύ 2,5 (μήκος ισά- 
λου). 

στ) Η καπνοδόχος θα είναι εφοδιασμένη με σπινθηροπα- 
γίδα. 

2. Ειδική μνεία για τη δυνατότητα ενός ρυμουλκού να εκτελεί 
επιφυλακή θα γίνεται στην άδεια ρυμουλκού που χορηγείται από 
τη Λιμενική Αρχή. 

Άρθρο 11 

Ρυμουλκό ασφαλείας. 

1. Για την εύρυθμη λειτουργία της περιοχής Πειραιά - Ελευσί¬ 
νας και για την αποτελεσματική αντιμετώπιση εκτάκτων συμβά¬ 
ντων σε πλοία ή σε εγκαταστάσεις είναι υποχρεωτική η παρα¬ 
μονή, σε 12ώρη βάση και από ώρας 20.00 μέχρι 08.00 πρωι¬ 
νής, με έδρα το λιμάνι του Πειραιά, δύο (2) ρυμουλκών, από τα 
οποία το ένα θα είναι τουλάχιστον ενιακοσίων (900) ΒΗΡ. Η Λι¬ 
μενική Αρχή Πειραιά στο τέλος κάθε μήνα καθορίζει τα ρυμουλκά 
ασφαλείας του επόμενου μήνα. 

2. Στην υποχρέωση της προηγούμενης παραγράφου υπόκει- 
νται όλα τα ρυμουλκά ισχύος τετρακοσίων (400) ΒΡΗ και άνω, 
που διενεργούν, ρυμουλκικές εργασίες, τα οποία θα είναι κανο¬ 
νικά επανδρωμένα και θα τελούν υπό τις οδηγίες της Λιμενικής 
Αρχής Πειραιά. 

3. Τα ρυμουλκά ασφαλείας, θα μπορούν να απασχολούνται σε 
εργασίες ρυμούλκησης, μετά από άδεια της Λιμενικής Αρχής 
Πειραιά, με την προϋπόθεση ότι οι κυβερνήτες τους θα διατηρούν 
συνεχή επαφή με την Λιμενική Αρχή, για την άμεση χρησιμοποί¬ 
ησή τους, εφόσον απαιτηθεί. 

4. Ρυμουλκό οριζόμενο από την Λιμενική Αρχή Πειραιά ως 
ρυμουλκό ασφαλείας, δεν μπορεί να αξιώσει αποζημίωση από το 
κράτος. 

Άρθρο 12 

Κυρώσεις. 

1. Οι παραβάτες του παρόντος Κανονισμού, ανεξάρτητα από 
τις συντρέχουσες αστικές και ποινικές ευθύνες, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ261/Α/ 
3.10.73), όπως τροποποιήθηκε με το Π.Δ. 207/1985 (ΦΕΚ 
76/Α/3.5.85) καθώς επίσης και στις ακόλουθες παρεπόμενες 
ποινές: 

α) Με αφαίρεση της άδειας ρυμουλκού από δέκα (10) ημέρες 
μέχρι δύο (2) μήνες, με αιτιολογημένη απόφαση της Λιμενικής 

Αρχής· ■ 

β) Με αφαίρεση της άδειας ρυμουλκού μέχρι έξι (6) μήνες σε 
περίπτωση υποτροπής, με αιτιολογημένη απόφαση της Λιμενι¬ 
κής Αρχής. 

2. Στις περιπτώσεις Ια και 1β του παρόντος άρθρου επιτρέπε¬ 
ται προσφυγή ενώπιον του Υπουργού Εμπορικής Ναυτιλίας δια 
του ΥΕΝ Δ/νση Λιμενικής Αστυνομίας, εντός προθεσμίας ενός 
(1) μηνός από την κοινοποίηση της απόφασης, ο οποίος αποφαί- 
νεται εντός προθεσμίας τριάντα (30) ημερών. Η αίτηση προσφυ¬ 
γής αναστέλλει την εκτέλεση της απόφασης μόνο ως προς την 
ποινή της αφαίρεσης της άδειας ρυμουλκού. 

3. Η άδεια ρυμουλκού ανακαλείται με απόφαση της Λιμενικής 
Αρχής Πειραιά και στις περιπτώσεις που αδικαιολόγητα μετά τη 
λήξη του Πρωτοκόλλου Γενικής Επιθεώρησης δεν ανανεώνεται 
εντός μηνός ή αδικαιολόγητα τούτο δεν αποσχολείται σε ρυμουλ¬ 
κικές εργασίες στην περιοχή Λιμένα Πειραιά για χρονικό διά¬ 
στημα μεγαλύτερο του εξαμήνου ή όταν το ρυμουλκό αρνηθεί να 
εκτελέσει εργασίες ως ρυμουλκό ασφαλείς ή όταν δεν καταβληθεί 
το οφειλόμενο υπέρ του Δημοσίου παράβολο και η εισφορά υπέρ 
του ΝΑΤ την ημερομηνία που αναγράφεται στην σχετική άδεια. 

4. Η εκτέλεση του παρόντος κανονισμού ανατίθεται στα Λιμε¬ 
νικά Όργανα. 

Άρθρο 13 

Καταργούμενες διατάξεις. 

Από την έναρξη της ισχύος των διατάξεων του παρόντος Κα¬ 
νονισμού καταργούνται οι κανονισμοί με αριθμό 150/86 (ΦΕΚ 
667Β/86), 165/89 (ΦΕΚ 425Β/1989) του Κεντρικού Λιμε¬ 
ναρχείου Πειραιά, η αριθ. 3131/70/90/6.3.90 ΥΑ (ΦΕΚ 
463Β/15.3.90), η 3132/15/91/25.11.91 ΤΑ (ΦΕΚ 
1010Β/91) ως και κάθε άλλη διάταξη που είναι αντίθετη με τις 


διατάξεις του παρόντος Κανονισμού. 

Πειραιάς, 21 Φεβρουάριου 1992 
Ο Κεντρικός Λιμενάρχης 
Αρχιπλοίαρχος (ΑΣ) ΚΩΝ. ΣΤΑΜΑΤΗΣ 
Ο Κανονισμός ισχύει από της δημοσιεΰσεως της παρούσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Πειραιάς, 26 Φεβρουάριου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


